stanford-oval/wikipedia huggingface dataset:
יחס הפוך

ערך זה עוסק ביחס בין משתנים. אם התכוונתם למושג מתורת הקבוצות, ראו .
יחס הפוך (באנגלית: Inverse Proportion) בין שני משתנים מתקיים כאשר מכפלתם קבועה. במקרה כזה משתנה אחד נמצא ביחס ישר להופכי של המשתנה האחר. כלומר:  \ Y={\frac {\lambda }{X}} כאשר  \ \lambda \in \mathbb {R}  הוא קבוע כלשהו. כאשר מתקיים יחס הפוך בין שני משתנים, משתנה אחד קטן ככל שהמשתנה האחר גדל.
דוגמה: כאשר מחלקים עוגה שווה בשווה בין משתתפים אחדים, גודל הפרוסה נמצא ביחס הפוך למספר המשתתפים. אם נסמן ב-N את מספר המשתתפים, ב-m את משקל העוגה בק"ג, אזי כל משתתף יקבל פרוסה P שמשקלה  \ P={\frac {m}{N}} ק"ג. במקרה זה, קיים יחס הפוך בין P (גודל הפרוסה) ל-N (מספר המשתתפים) והקבוע הוא m (גודל העוגה). דוגמה נוספת: אם אדם חפץ מאוד בדבר כלשהו, הימנעותו ממגע עם אותו דבר בו הוא חפץ נמצא ביחס הפוך לרצונו.
דוגמאות ליחס הפוך במדע

כשמופעל על גוף כוח קבוע F, התאוצה a של הגוף נמצאת ביחס הפוך למסה m שלו:  a={\frac {F}{m}}
גודל הלחץ P נמצא ביחס הפוך ביחס לגודל השטח A שעליו פועל כוח:  P={\frac {F}{A}}
בתהליך איזותרמי, מכפלת הלחץ P והנפח V חייבת להישאר קבועה:  P={\frac {k}{V}}
בחוק וין:  \lambda _{max}={\frac {\alpha }{T}}
לפי חוק אוהם, בהינתן מקור מתח קבוע (כמו למשל בשקע חשמלי ביתי), הזרם נמצא ביחס הפוך להתנגדות:  I={\frac {V}{R}}
ראו גם

יחס ישר
כיאונה (בת ניילוס)

| --- | --- |
 תרבות:  יוון העתיקה
 אב:  ניילוס
 אם:  קלירואה 
 אחים:  אכירואה, אניפה, ארגיופה, ממפיס, קליאדנה, פוליקסו, אורירואה 
 
במיתולוגיה היוונית, כִיאוֹנֵה (יוונית עתיקה: Χιονη) הייתה בתם של אל הנהר ניילוס והאוקיינידית קלירואה. היא נאנסה על ידי איכר מקומי והפכה לענן שלג על ידי הרמס בפקודתו של זאוס. מהעננים היא הטילה שלג על המדבר. חושבים שהמילה היוונית לשלג, "כיאון" (χιών), באה משמה.
הערות שוליים

↑  סרוויוס, 4.250, פרשנות על האיניאדה של ורגיליוס
↑  Graham Anderson, Fairytale in the Ancient World, Psychology Press, 2000, ISBN 978-0-415-23703-1. (באנגלית)
יעקב וייצנר

| --- | --- |

 לידה:  24 במרץ 1951 תל אביב ישראל 
 פטירה:  20 בספטמבר 2018 (בגיל 67) ורשה, רפובליקת פולין 
 מדינה:  ישראל 
 עיסוק:  סופר, מרצה ומחזאי
 מקום לימודים:  האוניברסיטה העברית בירושלים 
 שפות היצירה:  עברית 
 מספר צאצאים:  3 
 
יעקב (קובי) וייצנר (24 במרץ 1951 - 20 בספטמבר 2018) היה איש רוח, סופר, מחזאי ובמאי תיאטרון יידיש, מורה ומרצה ליידיש ותרבות אידית באקדמיה בישראל ובעולם.
עסק באופן ייחודי בלימוד השפה האידית קידום והנחלת התיאטרון המבוסס על תרבות והומור יידי בשפה מדוברת בפולין, בישראל, בארצות הברית ובארצות אירופה השונות.
ביוגרפיה

יעקב וייצנר בתל אביב להורים יוצאי פולין, אימו חנה מהעיר סקאלאט, אביו שמואל עלה לארץ בשנת 1934 מהעיר לבוב פולין (כיום אוקראינה).
למד בבית ספר יסודי ע"ש אליעזר הקליר אותו סיים במחזור י"ג בשנת 1965, השלים את לימודיו התיכוניים בבית הספר הצרפתי קולג' דה פרר ביפו, בשנת 1969.
התחיל בלימודים לתואר ראשון באוניברסיטה העברית במגמת ספרות עברית בשילוב עם לימודי תיאטרון. בשנת 1976 קיבל מאת האוניברסיטה העברית בירושלים תואר M.A ביידיש ובספרות עברית.
בשנת 1984 הוענק לו על ידי האוניברסיטה העברית תואר Ph.D, כותרת עבודת הדוקטורט שלום עליכם בתיאטרון.
בשנת 1981 במקביל ללימודי הדוקטורט הוא למד בבית צבי ברמת גן במגמת קולנוע.
בעשור הראשון של המאה ה-21 העביר קובי וייצנר את מרכז פעילותו לפולין והשיג אזרחות פולנית שהייתה גם להוריו עליה הם שמרו כל חייהם.
שם הוא נישא לאלכסנדרה קרול, הקים משפחה, יחד הם גידלו שלושה ילדים חנה, קובה ושרה.
נפטר בוורשה ב-20 בספטמבר 2018.
אקדמיה - הוראה - תעסוקה

בשנים 83–1978 עבד כמרצה באוניברסיטה העברית בירושלים.
בשנים 1985 עבר לניו יורק בעקבות הזמנתו להשתתף כעוזר לבמאי בפרויקט דוקומנטרי על השואה הפרטיזנים של וילנה.
במקביל הוא נרשם ללימודי דוקטורט באוניברסיטת קולומביה, לפרנסתו עבד במרכז הקהילתי היהודי בסיוסט לונג איילנד.
בשנת 1986 עבד כמפיק/כותב/ במאי של הסרט הדוקומנטרי Unexpected Nostalgia אודות הסופר היהודי פולני laureate Julian Strijkowski
בשנת 1987 PLAYWRIGHT AT RESIDENCE ב-Polish Theater Institute of America
בשנת 1988 עבד כמפיק/ במאי של הסרט הדוקומנטרי פורים שפיל, במקביל שימש וייצנר כמנהל הפעילות התרבותית בקונגרס היהודי העולמי.
בשנים 3–1992 עבד כמפיק / כותב בתוכנית הטלוויזיה SHMOOZING WITH KOBI בוורנר טיים כייבל טלוויזיה.
בשנת 1994 עבד כמרצה באוניברסיטת תל אביב - תוכנית ללימודי חו"ל.
בשנים 6–1995 עבד כפרופסור אורח באוניברסיטת תל אביב.
בשנים 1994–1998 דר' קובי וייצנר לימד במרכז ליידיש ע"ש רנה קוסטה באוניברסיטת בר-אילן.
בשנים 97–1996 הוא היה עוזר מרצה באוניברסיטת אמורי אטלנטה, ג'ורג'יה.
בשנת 1997 קובי היה המפיק והבמאי חגיגות התיאטרון היידי בסינמטק של תל אביב.
בשנים 98–1997 עבד כעמית מחקר באוניברסיטת קולומביה בניו יורק, נושא המחקר "הסיפור המקראי של מכירת יוסף בתיאטרון היהודי העממי".
בשנים 1997–2001 הוא שימש כמרצה אורח בהאנטר קולג', ניו יורק (Hebrew Division of Hunter College in New York)
משנת 2005 ועד פטירתו עבד קובי כמנהל האמנותי של התיאטרון היהודי בוורשה על שם אסתר רחל קמינסקה ואידה קמינסקה.
קובי היה ציר מרכזי בחיי הקהילה היהודית בעיר ורשה, בכתיבה, מחזאות, בימוי בתיאטרון ובמשחק עצמו, בנוסף הקים קובי את תיאטרון הילדים (Kinder-Teater) במסגרת Social-Cultural Jewish Society ואפשר לילדים להשתתף בפעילויות משחק ושירה בשילוב לימוד שפת יידיש כולל לימוד שירי יידיש.
נוסף לעיסוקיו השונים בתיאטרון, עסק קובי גם בהקשר היהודי ישראלי לפרויקט הקמת גלעד לחסידי אומות עולם בתכנון של דני קרוון בורשה, ולקשרים פוליטיים בין ישראל ופולין.
עיתונאות

בשנים 1995- 2001 הוא עבד כעורך ה-Yiddisher kemfer
משנת 2000 ועד פטירתו עבד ככתב מן המניין במערכת העיתון היידי פארווערטס (Forward) שמתפרסם בני יורק.
משנת 2006 ועד פטירתו שימש קובי כעורך של Dos Yiddishe Vort
ספרים- מאמרים

"אבן גבירול פינת הירקון וסיפורים אחרים" - הוצאת כרמל, ירושלים, 1997
שלום עליכם בתיאטרון, פורסם ב-New Jersy : Fairleigh Dickinson and Associated University Press c1995
מכירת יוסף בתיאטרון היהודי העממי, פורסם בהוצאת י.ל. פרץ תל אביב שנת 1999
האישה ביצירתו של שלום עליכם עיון ב "טוביה החלבן"
יידיש בקולנע הישראלי
As long as you laugh The book of weitznerisms התפרסם בהוצאת RESPONS BOOKS ניו יורק 2003
ספר - 27 bajek żydowskich -2008
ספר - Podziel się Polską = Let's share Poland = Podìlisâ Pol'ŝeû = Pŵliyn l-kwlam - 2013 מאמר מה זה פויילישע דריבקה
כמו כן הוא תרגם וכתב הקדמה לספרו של שלום עליכם Dos groyse geṿins, הספר הודפס בניו יורק The Workmen’s Circle Press, 1989.
מחזות

מכירת יוסף: פורים שפיל ברובנה פולין
מכירת יוסף בבימויו, הועלה בתיאטרון העירוני בשיקגו
הדרמה של שלום עליכם ומימושה הבימתי, ירושלים
קרפילבסקי או מה לעשות
לזכרו

השטעטל הווירטואלי
המרכז הבינלאומי ליידיש - וילנה
E-Teater.PL
יידיש בראנז'ה
Gazeta Fall-Winter 18-12-2018 עמוד 56
יידישער טעאטער
הערות שוליים

↑  Filmography, IMDB
↑  Partisans of Vilna, IMDB
↑  אישור העסקה נמסר על ידי מרכזת המרכז דר' ענת אדרת.
↑  יעקב וייצנר, Kinder teater, יוטיוב, ‏17-12-2011
↑  מיכאל יעקובסון, בלב גטו ורשה, דני קרוון מקים גלעד לחסידי אומות העולם הפולנים, באתר Xnet‏, 29 בינואר 2018
↑  Jacob(kobi)Weitzner, The Israeli Embassy in Poland Can Do More to Win Friends For Israel, The Forward.com, ‏26-7-2016
↑  Encyclopedia.com, YIDISHER KEMFER
↑  Kobi Weutzner, The Israeli Embassy in Poland Can Do More to Win Friends For Israel
↑  פניני תרבות היידיש בווילנה למורים ישראליים, באתר International yiddish center- Vilnius
↑  שלום עליכם בתיאטרון
↑  Jacob Weitzner, Sholem Aleichem in the Theater, ‏1994
↑  מכירת יוסף בתיאטרון היהודי העממי
↑  קובי וייצנר, האישה ביצירתו של שלום עליכם
↑  קובי וייצנר, Yiddish in Israeli Cinema, Indiana University Press
↑  27 bajek żydowskich | Podziel się Polską = Let's share Poland = Podìlisâ Pol'ŝeû = Pŵliyn l-kwlam, worldcat
↑  forward וואָס הייסט אַ „פּוילישע דריבקע‟?, באתר http://yiddish.forward.com
↑  מכירת יוסף: פרומשפיל ברובנה , פולין לפני מלחמת העולם השניה
↑  הגיליון החדש "אלמנאק בירושלים" אמור לצאת בסוף מאי 2012. זהו הכרך ה-29 מתוך 477 עמודים המציג חתך רוחב רחב של ספרות ומחקר עכשווי בנושא יידיש, באתר ירושלים אלמנאך
↑  Teatrul Eveiesc de Stat, Karpilevsky
↑  Teatrul Evreiesc de Stat prezintă în premieră spectacolul Karpilevski, de Jacob Weitzner
↑  Warsaw. In memory of Jacob “Kobi” Weitzner
↑  Dr. Kobi Weitzner passed away
↑  Jacob "Kobi" Weitzner. Pożegnanie (1951-2018), e-teatr.pl
↑  הערת העורך - 13, באתר ברנזה - יידיש
↑  Marek Tuszewicki, [http://www.taubephilanthropies.org/sites/all/files/blast/2018/Gazeta_Fall-Winter18-121018.pdf Jacob “Kobi” Weitzner
March 24, 1951–September 20, 2018], taubephilanthropies.org, ‏18-12-2018 (ארכיון)
↑  Zmarł Jacob „Kobi” Weitzner, Teatr Żydowski (בפולנית)
| --- | --- |
בקרת זהויות :  NLI: 987007281373605171  PLWABN: 9810621194005606  GND: 1211415953  LCCN: n94063177  VIAF: 163724106   WorldCat (עם VIAF): 163724106 
צילום של כריכת הספר אבן גבירול פינת הירקון וסיפורים אחרים. הצילום מראה את הוריו של קובי שמואל וחנה וייצנר
כיאוניס לבן

| כיאוניס לבן |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: כיאוניסיים
סוג:: כיאוניס
מין:: כיאוניס לבן
שם מדעי
 Chionis albus ‏גמלין, 1789
תחום תפוצה


כיאוניס לבן (שם מדעי: Chionis albus), הוא מין של עוף מסדרת החופמאים השייך למשפחה כיאוניסיים והוא העוף היבשתי היחיד החי ביבשת אנטארקטיקה.
אורכו 38-41 ס"מ ומוטת כנפיו 76-80 ס"מ. הכיאוניס בעל גוף עגלגל עם כסות פלומה לבנה, פנים ורודות חפות מנוצות ומקור אפור מעוקל. לכיאוניס אין קרומי שחייה על רגליו.
הכיאוניס נפוץ רק באזורים הקפואים של אנטארקטיקה וסביבותיה - בסקוטיה ארק, איי אורקני הדרומיים ובדרום ג'ורג'יה. לעיתים רחוקות הכיאוניס ינדוד צפונה לאקלים חמים יותר אך הוא מותאם לחיים באקלים הקשה.
הכיאוניס מוצא את מזונו על הקרקע הקרה. הוא נטפל לעופות אחרים ובעיקר לפינגווינים הנפוצים באזור האנטארקטי, שם הוא מצוי בשולי המושבות, חוטף קריל או דגים ממקור פינגווינים שמאכילים את גוזליהם. הוא גם טורף את הביצים וכן אפרוחים בני יומם, אך מעבר לכך הם גדולים מדי בשבילו. הוא ניזון בנוסף מנבלות, צואה, דגים, תולעים ומשיירי אוכל אנושי.
הערות שוליים

↑  כיאוניס לבן באתר הרשימה האדומה של IUCN
כיאוניס מנקר עור מת מלובודון הסרטנים.
כיאונה (אם פריאפוס)

| --- | --- |
 תרבות:  יוון העתיקה
 בן או בת זוג:  דיוניסוס
 צאצאים:  פריאפוס
 
במיתולוגיה היוונית, כִיאוֹנֵה (יוונית עתיקה: Χιόνη, מהמילה היוונית ל"שלג") היא נימפה ואמו של פריאפוס.
בסכוליה על תאוקריטוס, פריאפוס הגיע מיחסים של דיוניסוס עם כיאונה, בעוד שבמסורת המיתולוגית העשירה של פריאפוס נקרא בדרך כלל אפרודיטה כאמו.
הערות שוליים

↑  סכוליה, על תאוקריטוס, 1.21
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
כיאונה (בת דאידליון)

| --- | --- |

 תרבות:  יוון העתיקה
 אב:  דאידליון 
 בן או בת זוג:  אפולו, הרמס
 צאצאים:  אוטוליקוס, פילאמון 
 
במיתולוגיה היוונית, כִיאוֹנֵה (יוונית עתיקה: Χιόνη, מהמילה χιών, "שלג") הייתה בתו של דאידליון, כל כך יפה שאפולו והרמס, כשראו אותה, רצו בה. אפולו החליט לחכות עד רדת החשכה, אבל הרמס, חסר סבלנות יותר, גרם לה לישון ואנס אותה. אפולו, שכבר ירד מהלילה, עשה זאת גם הוא, מחופש לגברת זקנה. כתוצאה מכך, הראשון הפך לאביו של אוטוליקוס, והשני של פילאמון. מוקסמת מיופיה שלה, הייתה לה את החוצפה לבוז לארטמיס. כנקמה, ניקבה האלה את לשונה במכה והרגה אותה.
הערות שוליים

↑  Liddell, Henry George; Scott, Robert (1846). A Greek–English Lexicon. Harper & brothers. s.v. χιών
↑  אובידיוס, מטמורפוזות, 11.301
ילדי אסירים

ילדי אסירים הם קבוצת ילדים לאבות או אמהות העצורים או כלואים במתקן כליאה.
לפי אומדן של הרשות לשיקום האסיר, בישראל ישנם כ-9,000 ילדי אסירים. קבוצה ילדים זו נתפסת כילדים בסיכון הזקוקים לתוכניות התערבות, במהלך כליאת ההורה, וגם לאחר שחררו.
שהות בכלא

במדינות רבות, כאשר אמהות נכלאות, יכולים לשהות עם האמהות ילדים עד גיל מסוים. על פי החוק בישראל, אסירות יכולות לגדל את ילדיהם בכלא עד שלילד ימלאו שנתיים. בארגנטינה ילדים עד גיל 4 יכולים לשהות עם אמם, בפורטוגל עד גיל 3 ובמקרים מיוחדים עד גיל 5, ובאוסטרליה עד גיל 4-6, תלוי במדינה. במקסיקו, אישה יכולה לשהות עם הילד שלה עד שהוא מגיע לגיל 6. בנורווגיה לא מתירים לאמהות להחזיק ילדים בכלא. במקום זאת, יש מתקן שהות מיוחד לאסירות שהן אמהות לתינוקות.
ביקורים

בישראל, מותר לילדים של אסירים להגיע עם בני המשפחה לביקור של חצי שעה פעם בשבועיים. בנוסף יש "ביקורים מיוחדים", הטבה שזוכה לה אם שנמצאת בכלא – פגישה לחצי שעה נוספת פעם בחודש וחצי.
באנגליה יש במספר בתי כלא אזורי משחק לפעילות משותפת של הילדים והוריהם בעת ביקורים.
מחקר

השוואה בין ילדים של אבות אסירים לבין ילדים ממשפחות חד הוריות שאביהם אינו שוהה בכלא (למשל, האב נעדר בגלל גירושין, פרידה, מוות) העלתה, כי ילדים לאבות אסירים תפסו את היעדרות האב כבעל השפעה שלילית גבוהה יותר.
רק מעט מחקרים נעשו על הבעיות של ילדי אסירים. על כן, ילדי אסירים מכונים בספרות המקצועית בשם "הקורבן הנעלם" או "הקורבן הנשכח". כל אנשי המקצוע מסכימים שילדי אסירים הם ילדים בסיכון גבוה, הזקוקים להשקעה מרובה כדי לגדול להיות אזרחים מועילים בחברה, ולא דור המשך של עבריינים, המהווים נטל חברתי וכלכלי כבד על המדינה.
בעיותיהם של ילדי אסירים

עבור הילד, מאסר הורה עלול להוות מצב לחץ חריף ביותר והוא משפיע על הסתגלותו במישור הרגשי והתפקודי. הילד מתמודד עם בעיות במגוון תחומי החיים כגון הישגים לימודיים נמוכים, קושי ביצירת קשרים חברתיים ובעיות התנהגות הכוללות חוסר משמעת, היפראקטיביות ותוקפנות. בנוסף, הדימוי העצמי של הילד נפגע והוא חווה תחושות בושה, ניכור ונידוי, שבחלקן נוצרות על ידי סטיגמה קשה בגלל מאסר ההורה. כמו כן, כליאת אחד ההורים משפיעה לרעה על עיצוב אישיותו של הילד, ויכולה לגרום לדיכאון, רגשות אשמה ולהפרעות נפשיות. בשלב מתקדם יותר, עם כניסתו של הילד לגיל ההתבגרות, הוא עלול להוות דור המשך להתנהגות עבריינית. המעבר מילדות לבגרות קשה במיוחד לילדי אסירים, והם עלולים להתמכר לסמים ולאלכוהול ולהידרדר לעבריינות ופשיעה.
תוכניות שיקום וטיפול

רוב תוכניות הטיפול לילדי אסירים, מתבססות על היעדר אב ולא מתייחסות לאם כלואה.
ישנה הבחנה ברורה בין שתי גישות בעניין ילדי אסירים. הגישה הראשונה רואה בילדי אסירים קבוצה הדורשת טיפול כשהיא לעצמה. הגישה השנייה רואה בילדי האסירים קבוצה שיכולה לסייע בשיקומו של האסיר. תוכניות התערבות שפותחו בעולם המערבי מוגדרות לפי שתי מגמות אלו. לפי הגישה הראשונה ילדו של האסיר הוא בעיה חברתית שיש להתמודד אתה, ואילו לפי הגישה השנייה הוא גורם מסייע לקליטתו מחדש של האסיר במשפחתו.
תוכניות שיקום וטיפול > ישראל

הרשות לשיקום האסיר בישראל דוגלת בשתי הגישות. תפיסת העולם של הרשות לשיקום האסיר, הנשענת על "חוק הרשות לשיקום האסיר - התשמ"ג", מדגישה את הטיפול במשפחת האסיר ובילדיו בתקופת מאסרו של ההורה, כאשר הפעילות מתבצעת בשיתוף עם אגפי הרווחה הפזורים ברחבי ישראל. כחלק מתפיסתה והראייה הלאומית של התמודדות בבעיית הניתוק של האב או האם האסירים מבני משפחותיהם, מציעה הרשות היערכות טיפולית – מקצועית – ארגונית וצורך בחיבור בין שלושה גופים: רש"א (הרשות לשיקום האסיר), שב"ס (שירות בתי הסוהר) ופר"ח (פרויקט חונכות) על מנת לסייע לילדי אסירים בתקופת ריצוי עונש המאסר.
משנת 1987 מפעילה הרשות תוכנית פר"ח לילדי אסירים, בשיתוף של הרשות לשיקום האסיר, שירות בתי הסוהר ומנהלת פר"ח. במסגרת התוכנית מגיע החונך עם הילד לעד חמישה ביקורים אצל ההורה בבית הכלא. התוכנית מכונה פרויקט "המשולש" כדי לציין חיבור בין האב, האם והילד.
המטרות העיקריות של המיזם הקשורות בילד הן: העלאת ביטחון עצמי והעצמה אישית של הילד, העמקת כישורי חיים, חיזוק האמון בממסד, תגבור יכולות לימודיות וחשיפת הילדים כי הוריהם מרצים במאסר (מעל 40% מהמשפחות מסתירות מהילדים את מאסרו של ההורה). המטרות הקשורות בהורה הן: הידוק הקשר בין האסירים לילדיהם ומשפחותיהם, וחיזוק ההורה בכלא. הקשר של אסיר עם ילדיו מאופיין לעיתים בריחוק ולא פעם בנתק. המיזם אמור לסייע בבנייה מחדש של מערכת היחסים שהשתבשה, ותפקידו לעזור לאסיר לבנות את מקומו בתוך המערך המשפחתי. כל זאת מתוך הבנה שהמשפחה היא עוגן משמעותי לתפקודו החיובי במאסר ולקליטתו ושיקומו בחברה לאחר ריצוי מאסרו.
כחלק מפרויקט "המשולש", מקיים מכון אדלר בשיתוף שירות בתי הסוהר סדנאות להורים בכלא, הנקרא "הורות בשלט רחוק".
הרשות לשיקום האסיר מקיימת הוסטלים למגורי משפחות של אסירים ואסירות לשעבר עם ילדיהם. בנוסף הוקמה עמותת "יד לאדם", על ידי ד"ר עדינה תמיר, שנוסדה במטרה לסייע לילדי אסירים להשתלב בחברה ולממש את הפוטנציאל  האישי שלהם למרות מצוקתם הנוכחית, וכן לסייע לנשות האסירים במאמציהן לנהל אורח חיים תקין.
העמותה מפעילה כיום ארבעה מועדונים, בירושלים, בתל אביב, בחיפה ובבאר- שבע. במועדונים מתנהלות פעילויות למען משפחת האסיר, ובהן: משחקיות טיפוליות, ריכוז פעילות חונכות, שיעורי העשרה (מחשב, נגינה, ציור ועוד) ופעילויות חברתיות ותרבותיות שונות. העמותה מפעילה פרויקטים משותפים עם שירות בתי הסוהר, המועצה הלאומית לשלום הילד, הרשות למאבק באלימות, בסמים ובאלכוהול ומתנדבי פרויקט פר"ח של הרשות לשיקום האסיר.
הערות שוליים

1 2  נעמי שלג מי עמי, ‏שיקום ילדי אסירים, באתר מרכז המחקר והמידע (ממ"מ) של הכנסת, 9 במאי 2004
↑  Laws on Children Residing with Parents in Prison, library of congress
↑  Supervised Play Services, PACT
1 2  ד"ר נורית מדיני-לוי (2013). "מן הצד השני של הסורגים": ילדים של אבות אסירים- הקשר בין משתנים אישיים ומשפחתיים, למצב רגשי ותפקודי. (עבודה לשם קבלת התואר דוקטור). אוניברסיטת תל אביב, תל אביב.
↑  Bruster, B. E., & Foreman, K. (2012). Mentoring Children of Prisoners: Program Evaluation. Social Work in Public Health, 27(1-2), 3-11.  https://doi.org/10.1080/19371918.2012.629955
↑  Christian, S. (2009). Children of Incarcerated Parent. In National Conference of State Legislatures. Retrieved from http://www.ncsl.org/documents/cyf/childrenofincarceratedparents.pdf בעיות אלו מיוחסות בעיקר לילדים לאבות אסירים. בעיותיהם של ילדים לאימהות אסירות דומות, אך יש להם גם בעיות ייחודיות שלא מפורטות בספרות של שנים עברו.
↑  גור, ע' (2009). "אימהות יש מאין": שיקום האימהות בקרב אימהות וילדים בקצה רצף הסיכון של זנות, התמכרויות, עבריינות וכליאה. עץ השדה, (2), 54-59.
1 2  זיו- טל, ע' י' (2012). הורות מתקרבת בשלט רחוק. רואים שב"ס, (33), 24-26
1 2  מדיני- לוי, נ', ביאלר, ג' והראל נ', מיזם חונכות ילדי אסירים- פרויקט "מגן דוד", אתר הרשות לשיקום האסיר
↑  ולק, ד' (2012). אנחנו והעולם- נתוני כליאה בישראל ובמדינות אחרות. רואים שב"ס, (33), 27-29.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ילדי אסירים".
טואולומי (נהר)

| --- | --- |
נהר הטואולומי בעמק גלן אולין, מתחת לטואולומי מדוז
נהר הטואולומי בעמק גלן אולין, מתחת לטואולומי מדוז
 מידע כללי
 אורך:  239 ק"מ
 ספיקה ממוצעת:  66 מ"ק לשנייה
 אגן ניקוז:  5,071 קמ"ר
 מוצא:  מפגש הפלגים לייל ודיינה בטואולומי מדוז, הפארק הלאומי יוסמיטי
 גובה מוצא הנהר:  2,618 מטרים
 יובלים:  Cherry Creek, Lyell Fork, Dana Fork, קלאוויי, Cathedral Creek 
 שפך:  הנהר סן חואקין
 מדינות באגן הניקוז:  קליפורניה בארצות הברית
 אגן הניקוז של הנהר טואולומי
 אגן הניקוז של הנהר טואולומי
 
הנהר טואולומי (באנגלית: Tuolumne River, ביפא: tuːˈɒləmiː, בשפת שבט היוקוט: Tawalimnu) זורם לאורך 239 קילומטרים במרכז קליפורניה, החל במקורותיו בפסגות הגבוהות של רכס סיירה נבדה ועד לשפך בנהר סן חואקין בעמק המרכזי של קליפורניה. אגן הניקוז של הנהר מבותר מאוד ושטחו 5,071 קילומטרים רבועים. הנהר מתחיל בגובה שמעל 2,600 מטרים מעל פני הים בפארק הלאומי יוסמיטי ויוצר סדרה של קניונים במדרון המערבי של רכס סיירה נבדה. בעוד שבחלקו העליון הטואולומי הוא נחל הררי הזורם בעוצמה, חלקו התחתון של הנהר זורם באיטיות כשהוא חוצה מישור סחף נרחב, פורה המעובד באינטנסיביות. כמו מרבית הנהרות האחרים במרכז קליפורניה יש סדרה של סכרים לאורכו, למטרות השקיה וייצור חשמל.
בני אדם שוכנים באזור הנהר טואולומי במשך לפחות 10,000 שנים. לפני בואם של האירופים שימש קניון הנהר שדה ציד חשוב בתקופת הקיץ ונתיב מסחר בין הילידים בין העמק המרכזי ממערב והאגן הגדול ממזרח. הנהר קיבל את שמו לראשונה על ידי מגלה ארצות ספרדי ב-1806, על שם כפר של ילידים סמוך לנהר. בתקופת הבהלה לזהב בקליפורניה בשנות ה-50 של המאה ה-19 נערכו בנהר חיפושים אינטנסיביים אחרי זהב, וחלקו התחתון של הנהר עובד על ידי מתיישבים ממוצא אירופי במהלך העשורים לאחר מכן. העיר מודסטו התפתחה כמרכז של מסילות ברזל שהוקם על נהר הטואולומי, ומרבית התושבים של עמק טואולומי התרכזו בעיר סביב מפנה המאה. כשהתפוקה החקלאית גדלה, הקימו חוואים לאורך הטואולומי את שתי חברות חלוקת המים הציבוריות (irrigation districts) הראשונות במטרה לפתח את הנהר ולפקח טוב יותר על חלוקת מימיו.
בין תחילת המאה ה-20 לשנות ה-30 של המאה ה-20 הוקמו סכרים בדון פדרו ובעמק הץ' הצ'י, במטרה לספק מים לחקלאי העמק המרכזי ולעיר סן פרנסיסקו, בהתאמה. פרויקט הץ' הצ'י, שבוצע בתחומי הפארק הלאומי יוסמיטי, עורר מחלוקת ברמה לאומית, ונחשב לגורם שהביא להקמת התנועה לאיכות הסביבה. מאמצע המאה ה-20 התגברו הביקושים למי הטואולומי ושיאם בהשלמת סכר דון פדרו החדש (New Don Pedro Dam) בתחילת שנות ה-70 של המאה ה-20. מיזמים אלו הפחיתו את כמות המים הזורמים מהטואולומי לסן חואקין למחצית מכמותם המקורית, ועקב כך הצטמצמו מאוד כמויות דגי הסלמון וטרוטת עין-הקשת בשני הנהרות.
מסלול > ספיקה

הטואולומי הוא הנהר הגדול ביותר המנקז את דרום רכס סיירה על פי נפח המים, כשהספיקה המקורית הממוצעת שלו מוערכת ב-2.82 מיליארד מטרים מעוקבים לשנה, בממוצע מעל ל-72 מטרים מעוקבים בשנייה. בסמוך לשפך הנהר הספיקה השנתית הגדולה שנמדדה הייתה ב-1983, 4.92 מיליארד מטרים מעוקבים, או 156.3 מטרים מעוקבים בשנייה, והספיקה השנתית הנמוכה ביותר נמדדה ב-1977, 165 מיליון מטרים מעוקבים או 5.2 מטרים מעוקבים בשנייה, יחס של 1 ל-30. אף שמרבית הזרם בנהר מקורו בהפשרת השלגים בקיץ, יכולים להתחולל שיטפונות כבדים כתוצאה מסופות בחורף. הזרימה הטבעית של הטואולומי בשפך מצומצמת מאוד בשל הטיית המים עבור מערכת השתייה של סן פרנסיסקו ממאגר הץ' הצ'י ותעלות ההשקיה של חברות המים מודסטו וטרלוק.
הסקר הגאולוגי של ארצות הברית מפעיל, או הפעיל, כמה תחנות מדידה לאורך הנהר טואולומי. במצב הנוכחי מגיעה הזרימה השנתית הממוצעת של הנהר לשיאה בקטע הקצר שבין סכר דון פדרו וסכר לה גראנג',כ-80 קילומטרים מעל לשפך, לפני התחלת מפעלי ההטיה הגדולים. תחנת מדידה של הסקר הגאולוגי של ארצות הברית תיעדה במקום זה ספיקה שנתית ממוצעת של 66.3 מטרים מעוקבים בשנייה בין ל-1911 ו-1970, כשהספיקה המקסימלית הייתה 1,710 מטרים מעוקבים בשנייה ב-31 בינואר 1911, וממוצע מינימלי חודשי של 1.63 מטרים מעוקבים בשנייה באוקטובר 1912. במהלך השיטפון הגדול של 1862 הגיע הנהר לשיא משוער של 3,700 מטרים מעוקבים בשנייה, לאחר שירדו 1,800 מילימטרים של גשם באגן הנהר טואולומי בין 11 בנובמבר 1861 ו-14 בינואר 1862 כפי שנמדד בסונורה. תחנת המדידה טרם פעלה בתקופה זו.
רחוק יותר במורד הזרם, בתחנת המדידה של הסקר הגאולוגי במודסטו, כ-15 קילומטרים מהשפך, נמדדה ספיקה שנתית ממוצעת של 37.5 מטרים מעוקבים בשנייה בין 1940 ל-2013. שיא הספיקה היה 1,600 מטרים מעוקבים בשנייה ב-9 בדצמבר 1950, והספיקה היומית הנמוכה ביותר הייתה 1.6 מטרים מעוקבים בשנייה ב-6 באוגוסט 1977.
אגן הניקוז > גאוגרפיה פיזית

את אגן הניקוז של הנהר טואולומי אפשר לחלק לשלושה אזורים פיזיוגרפיים נבדלים. ממקורותיו ועד מתחת למאגר הץ' הצ'י, הנהר מנקז את הרמות של רכס הסיירה, המאופיינות בסלע אם גרניטי מוצק שגולף על ידי קרחונים, שכבת קרקע דקה ענייה ואזורים מיוערים בצפיפות. מרבית השלג המזין את הטואולומי מצטבר באזור זה. שיפוע הפלגים הוא לרוב חד, מימיהם צלולים וקרקעיתם סלעית, אבל כרי דשא אלפיניים מאפשרים בית גידול של צמחיית גדות וביצות, התורמים משקעים לנגר מאגן הניקוז. בנוסף יש בחלקו העליון של אגן הניקוז מספר רב של אגמים ואגמים קרחונים. על רכס סיירה קיימים מספר קרחונים, כולל קרחון לייל וקרחון מקלור (Maclure Glacier), הגדולים ביותר בפארק הלאומי יוסמיטי. הקרח הנמס מזין את חלקו העליון ביותר של הנהר טואולומי, ושומר על זרימת מים בשלהי הקיץ כאשר נחלים אחרים מתייבשים. קרחון לייל הוא הקרחון השני בגודלו ברכס סיירה נבדה אחרי קרחון פאליסייד (Palisade Glacier), המקור לנהר ביג פיין קריק (Big Pine Creek), יובל של הנהר אוונס. הן קרחון לייל והן קרחון מקלור התכווצו משמעותית משלהי המאה ה-19 כאשר נעשו המדידות הראשונות.
בין מאגר הץ' הצ'י לקצה העליון של אגם דון פדרו הנהר זורם למרגלות רכס הסיירה, שיפוע הנהר נמוך יותר, אבל הזרם עדיין מהיר. יש הרבה יותר בריכות בנהר ושרטוני חצץ המאפשרים בית גידול של צמחיית גדות. כשהנהר מגיע לאגם דון פדרו הוא צבר 90% מסך כל המים הזורמים בו כנגר עילי, מי הפשרת שלגים ומי תהום. מעבר לסכר דון פדרו הנהר זורם לאורך מישור סחף של עמק סן חואקין, שנוצר לאורך מיליוני שנים משקיעת סחף מרכס הסיירה. בהיסטוריה היה חלק זה של הנהר נתון לשינויי מסלול תכופים ויצר אלפי דונמים של ביצות עונתיות במהלך שיטפונות האביב. מאז שהוכנסה לאזור חקלאות בקנה מידה נרחב הפך מסלול הנהר לקבוע בתוך מערכת סוללות נרחבת. מעל ל-1,200 קילומטרים רבועים בעמק סן חואקין מושקים במי הטואולומי.
כ-1,730 קילומטרים רבועים, או 34% מאגן הניקוז של הנהר טואולומי שוכנים בתחומי הפארק הלאומי יוסמיטי. הנהרות שאגני הניקוז שלהם גובלים באגן הניקוז של הטואולומי הם: בצפון, סטניסלוס (Stanislaus) ווסט ווקר (West Walker), בדרום, מרסד (Merced), בצפון-מזרח, איסט ווקר (East Walker), במזרח, אגן אגם מונו, הנהרות מיל קריק (Mill Creek), לי וינינינג קריק (Lee Vining Creek) וראש קריק (Rush Creek) ובדרום-מזרח מקורותיו של הנהר סן חואקין.